Регламент (ЕО) № 438/2008 НА КОМИСИЯТА
от 21 май 2008 година
за отмяна на регистрацията на някои наименования в Регистъра на защитените наименования за произход и защитените географски указания (Löwensteiner Mineralquelle (ЗНП), Bad Niedernauer Quelle (ЗНП), Kisslegger Mineralquelle (ЗНП), Teinacher Mineralquellen (ЗНП), Lieler Quelle (ЗНП), Gemminger Mineralquelle (ЗНП), Überkinger Mineralquellen (ЗНП))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 12, параграф 1 от него,
като има предвид, че:
(1)
В съответствие с член 12, параграф 2, втора алинея от Регламент (ЕО) № 510/2006 и по силата на член 17, параграф 2 от същия регламент заявленията на Германия за отмяна на регистрацията на наименованията „Löwensteiner Mineralquelle“, „Bad Niedernauer Quelle“, „Kisslegger Mineralquelle“, „Teinacher Mineralquellen“, „Lieler Quelle“, „Gemminger Mineralquelle“ и „Überkinger Mineralquellen“ бяха публикувани в Официален вестник на Европейския съюз (2).
(2)
Тъй като Комисията не получи нито едно възражение съгласно член 7 от Регламент (ЕО) № 510/2006, тези наименования следва да бъдат отменени.
(3)
Като се имат предвид тези елементи, наименованията следва да бъдат заличени от Регистъра на защитените наименования и защитените географски указания.
(4)
Предвидените в настоящия регламент мерки са в съответствие със становището на Постоянния комитет за защитени географски указания и наименования за произход,
ПРИЕ НАСТОЯЩИЯ РЕГЛАМЕНТ:
Член 1
Регистрацията на наименованията от приложението към настоящия регламент се отменя.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 май 2008 година.